projecte-aina/catalan_government_crawling huggingface dataset:
Notes de tall de secundària: 7,140
Nom del títol: Màster universitari en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes per la Universitat de Girona
Especialitats: Llengua i literatura catalana/castellana / Física-química / Orientació educativa / Biologia-geologia / Anglès / Geografia-història / Formació i orientació laboral / Serveis / Tecnologies industrials / Matemàtiques / Tecnologia
Preparar l'estudiantat per esdevenir professionals competents en l'àmbit de la pedagogia i de la didàctica, de manera que puguin exercir les seves funcions docents en un context de diversitat, i que puguin assumir el seu propi aprenentatge al llarg de la vida laboral.
Formar el professorat en continguts psicopedagògics que capacitin per afrontar les necessitats que plantegen les etapes d'educació secundària obligatòria, batxillerat, formació professional i ensenyament d'idiomes.
Aquest màster és un requisit imprescindible per exercir la docència a educació secundària obligatòria, batxillerat i formació professional, i ensenyaments d'idiomes, artístics i esportius.
Professorat d'educació secundària obligatòria, batxillerat, formació professional i ensenyament d'idiomes.
Notes de tall de secundària: 7,740
Nom del títol: Màster universitari en Formació del Professorat de Secundària Obligatòria i Batxillerat, Formació Professional i Ensenyament d'Idiomes per la Universitat Pompeu Fabra, Universitat Oberta de Catalunya
Especialitats: Orientació educativa / Física-química / Anglès / Matemàtiques / Llengua i literatura catalana/castellana / Biologia-geologia / Història, geografia i història de l'art / Formació i orientació laboral / Ciències naturals
Dotar el futur professorat dels elements necessaris per dur a terme la seva activitat professional.
La formació va des del coneixement de la normativa i l'organització dels centres fins a la iniciació en la recerca sobre la activitat docent mateix, passant per les eines necessàries per fer-ho, fonamentalment l'ús de les TIC.
A més, conèixer els adolescents i les circumstàncies del seu entorn social.
Aquest màster és un requisit imprescindible per exercir la docència a educació secundària obligatòria, batxillerat i formació professional, i en l'ensenyament d'idiomes, artístic i esportiu.
Professorat d'educació secundària obligatòria i batxillerat, formació professional i ensenyament d'idiomes.
Notes de tall de secundària: 6,860
Nom del títol: Màster universitari en Formació del Professorat d'Educació Secundària Obligatòria i Batxillerat, Formació Professional i Ensenyaments d'Idiomes per la Universitat Politècnica de Catalunya
Especialitats: Tecnologia / Tecnologies industrials / Matemàtiques
Aquest màster és un requisit imprescindible per exercir la docència a educació secundària obligatòria, batxillerat i formació professional, així com ensenyaments d'idiomes, artístics i esportius.
Professorat d'ensenyament secundari obligatori, batxillerat i formació professional específica.
Facultat de Matemàtiques i Estadística
Nota de tall 1a assignació PAU/CFGS: 11,980
Nom del títol: Graduat/ada en Enginyeria Biomèdica per la Universitat Politècnica de Catalunya
Branca secundària: Ciències de la salut,
Formar professionals capaços de projectar, dirigir i coordinar activitats relacionades amb els productes i serveis sociosanitaris pel que fa a concepció, disseny, fabricació, avaluació i certificació, entre altres.
Nota de tall 1a assignació PAU/CFGS: 10,442
Nom del títol: Graduat/ada en Administració i Direcció d'Empreses per la Universitat Autònoma de Barcelona
Les persones titulades hauran rebut una formació avançada en:
Aquesta titulació capacita per dur a terme qualsevol activitat empresarial, des de la creació de petites empreses (empresari autònom) fins al desenvolupament d'activitats directives en els primers nivells jeràrquics de les empreses (direcció financera, direcció comercial, controladors, direcció de recursos humans, etc.).
Les persones titulades també estaran capacitades per a la realització de treballs d'assessoria i d'auditoria empresarial, de banca i d'altres institucions financeres (gestió de fons, contractació en borsa, valoració de títols, etc.), així com per a l'accés a l'Administració pública en càrrecs vinculats o relacionats amb la gestió empresarial (economista de l'Estat, funcionari d'hisenda, gestió hospitalària, ajuntaments, etc.)
Nom del títol: Graduat/ada en dret per la Universitat Autònoma de Barcelona
Mencions: Dret i societat / Persona i família / Administracions públiques / Dret internacional i comunitari / Empresa
Proporcionar, per una banda, uns coneixements generals en les diferents branques jurídiques, una visió global del sistema jurídic i institucional espanyol i de les relacions i institucions jurídiques més importants; per una altra banda, proporcionar una formació en dret que permeti als professionals aprofundir en àmbits més específics per orientar la seva formació posterior.
Nota de tall 1a assignació PAU/CFGS: 10,854
Nom del títol: Graduat/ada en Fisioteràpia, per la Universitat Autònoma de Barcelona
Mencions: Teràpia manual / Fisioteràpia en neurologia
Formar professionals amb una sòlida base científica però eminentment pràctica.
En acabar els estudis, l'estudiant tindrà els coneixements, les habilitats i les aptituds suficients per exercir en tots els vessants de la professió, és a dir, com a fisioterapeuta generalista.
El/la fisioterapeuta desenvolupa la seva tasca en els àmbits de la pediatria, l'esport, la traumatologia, la rehabilitació, la reumatologia, la geriatria i la neurologia.
Els sectors principals d'ocupació són:
Nota de tall 1a assignació PAU/CFGS: 8,372
Nom del títol: Graduat/ada en Enginyeria Química per la Universitat Autònoma de Barcelona
Mencions: Enginyeria ambiental / Enginyeria de processos químics / Enginyeria bioquímica / Enginyeria de materials
L'enginyeria química és una branca de l'enginyeria implicada en els processos en què la matèria experimenta un canvi de composició, de contingut energètic o d'estat físic, en els procediments per processar la matèria, en els productes resultants del processament i en la seva aplicació per aconseguir objectius útils.
Aquesta titulació pretén formar professionals en el disseny de processos i de productes, tenint en compte la concepció, el càlcul, la construcció, la posada en marxa i l'explotació d'equips i d'instal·lacions on s'efectuïn processos en què la matèria experimenti canvis de composició, estat o contingut energètic característics de la indústria química i d'altres sectors relacionats.
Nota de tall 1a assignació PAU/CFGS: 11,302
Nom del títol: Graduat/ada en Publicitat i Relacions Públiques per la Universitat Autònoma de Barcelona
Mencions: Direcció estratègica en publicitat / Direcció creativa en publicitat i relacions públiques / Direcció estratègica en relacions públiques
Formar professionals que exerceixin la seva activitat en els diversos àmbits de la publicitat i de les relacions públiques, i que tinguin la capacitat d'acomplir les tasques pròpies en una agència de publicitat o de relacions públiques, una empresa, un organisme o una institució, tant públics com privats.
Les persones titulades coneixeran les pautes de l'activitat professional, tant les tècniques com les de consultoria, del sector de la publicitat i les relacions públiques.
A més, seran capaces de desenvolupar les funcions de creativitat, disseny, producció, gestió, direcció de comptes, planificació de mitjans i recerca en l'àmbit dels consumidors, del mercat, de les audiències i dels públics.
Facultat de Ciències de la Comunicació
Nota de tall 1a assignació PAU/CFGS: 10,606
Nom del títol: Graduat/ada en periodisme per la Universitat Autònoma de Barcelona
Mencions: Periodisme especialitzat en cultura i societat / Periodisme especialitzat en política i economia / Ciberperiodisme i noves plataformes de comunicació / Anàlisi i planificació de la comunicació
Formar professionals preparats per a l'anàlisi, la comunicació i l'organització de la informació segons els seus diferents suports, formes i finalitats.
També seran capaços d'aplicar les seves competències en els àmbits dels mitjans, les empreses i els sectors institucionals de la comunicació.
Facultat de Ciències de la Comunicació
Nom del títol: Graduat/ada en Estudis d'Anglès i Francès per la Universitat Autònoma de Barcelona
Mencions: Italià / Basc / Lingüística / Literatura comparada / Alemany / Cultures i literatures romàniques medievals / Gallec
Formar professionals amb una formació sòlida en llengua, literatura i cultura angleses, així com amb amplis coneixements en llengua, literatura i cultura franceses.
Tots els àmbits relacionats amb les llengües i el multilingüisme en qualsevol país de la Unió Europea, com ara l'ensenyament de l'anglès i del francès o la mediació cultural, professions altament qualificades en el món empresarial i professions relacionades amb l'activitat turística i l'intercanvi cultural, etc.
Facultat de Filosofia i Lletres
Nota de tall 1a assignació PAU/CFGS: 7,244
Nom del títol: Graduat/ada en Comptabilitat i Finances per la Universitat Autònoma de Barcelona
Mencions: Comptabilitat i fiscalitat / Assessorament financer
Oferir una formació polivalent en l'àrea de les ciències socials, amb una especialització acurada en el món de la comptabilitat i les finances i, alhora, uns coneixements òptims en l'àmbit de l'empresa, l'economia i el dret.
Aquesta titulació proporcionarà els coneixements necessaris per tenir una visió global i estratègica de l'àrea econòmica i financera de qualsevol organització.
A més, dotarà les persones titulades de les habilitats necessàries per desenvolupar competències directives en els departaments comptable i/o financer, i per desenvolupar les tècniques més modernes de direcció i gestió financera, així com les eines per analitzar la realitat econòmica d'una empresa i interpretar la informació que aquesta genera.
Actualment, les empreses estan vivint un procés d'internacionalització que provocarà un augment de la demanda de productes financers, assessorament i cobertura de les operacions internacionals.
En un futur pròxim, serà necessària l'existència de professionals amb competències per dissenyar el sistema comptable i generar informes comptables, així com en aspectes relacionats amb les decisions financeres, amb una visió global i estratègica de les diverses àrees.
Nota de tall 1a assignació PAU/CFGS: 11,376
Nom del títol: Graduat/ada en Comunicació Audiovisual per la Universitat Autònoma de Barcelona
Mencions: Gèneres i formats audiovisuals / Cinema / Teoria, anàlisi i crítica audiovisual / Creació audiovisual / Multimèdia
Donar a conéixer als estudiants els diversos àmbits del món audiovisual, tant al camp de la creació, com en el de la gestió.
Facultat de Ciències de la Comunicació
Nota de tall 1a assignació PAU/CFGS: 8,600
Nom del títol: Graduat/ada en Empresa i Tecnologia per la Universitat Autònoma de Barcelona
Branca secundària: Enginyeria i arquitectura,
Mencions: Gestió de sistemes d'informació per a la direcció empresarial / Gestió de la innovació / Gestió de la infraestructura informàtica
Formar professionals amb coneixements empresarials i econòmics sòlids que no només dominin els processos tecnològics relacionats amb la gestió de la informació en les organitzacions, sinó que també sàpiguen integrar aquests coneixements per ajudar l'organització a assolir la seva missió i els seus objectius d'una manera efectiva.
La titulació permet combinar coneixements d'empresa amb habilitats informàtiques que permeten dissenyar i gestionar els sistemes d'informació que, cada dia més, necessiten les empreses.
Al mateix temps, permet dissenyar i desenvolupar sistemes d'informació, és a dir, els sistemes de base informàtica utilitzats per emmagatzemar i fer circular de manera efectiva i coherent la informació en les empreses o en qualsevol institució.
Nom del títol: Màster universitari en Cooperació Internacional en Arquitectura Sostenible d'Emergència per la Universitat Internacional de Catalunya
L'objectiu principal és preparar professionals i acadèmics per analitzar i avaluar de forma crítica els problemes creixents i apressants en àrees urbanes a qualsevol àmbit internacional i augmentar la seva capacitat per desenvolupar solucions apropiades en termes d'arquitectura, que siguin socialment, econòmicament i ambientalment respectuoses i responsables.
El curs escull un acostament interdisciplinari que combina la planificació física i aspectes de desenvolupament econòmics i socials, que impacten sobre la destinació de les ciutats.
Sobretot, els professionals en les posicions de gestió i direcció, com ara un director d'una oficina de planejament municipal o un consultor que treballa en un projecte de cooperació, tenen la necessitat de desenvolupar la capacitat global per atendre problemàtiques com els processos d'urbanització sota la influència dels efectes de la globalització contínua (un exemple d'això seria la importància del màrqueting de la ciutat).
Molts estudiants mai no han percebut les condicions de vida quotidiana d'una població objecte que viu en els barris pobres als països menys industrialitzats, que generalment representen la major part de la població urbana al sud.
Aquesta experiència es pot adquirir mitjançant els viatges i estudis de camp.
La investigació i el mètode científic han de ser utilitzats per configurar un veritable corpus acadèmic i de desenvolupament que ha d'oferir línies d'innovació en el futur.
Els que han estat fins ara documents redactats per ONG i consultories a diferents nivells haurien de transformar-se en articles d'investigació amb els referents científics i tècnics necessaris per adaptar-los més fàcilment.
D'altra banda, la diversificació mínima en aquest sentit no ha donat lloc a patents i registres d'importància de productes i sistemes de construcció i execució d'arquitectura per a casos d'emergència i, per tant, s'obre una nova via de treball en aquest sentit.
Escola Tècnica Superior d'Arquitectura
Nom del títol: Màster universitari en Anàlisi Política per la Universitat Oberta de Catalunya
Formar professionals especialitzats en l'anàlisi rigorosa de la realitat social i política per assessorar organitzacions, tant públiques com privades, en el disseny de les seves estratègies d'actuació en un món canviant, complex i globalitzat.
Aquesta perspectiva és el corrent dominant en la disciplina de la ciència política, però la tradició europea continental encara es caracteritza per una aproximació a la ciència política en general i la política comparada en particular de caràcter més sociològic.
Nom del títol: Màster universitari en Envelliment i Salut per la Universitat Rovira i Virgili
Formar professionals que treballin en àmbits relacionats amb l'envelliment, de manera que siguin capaços d'afrontar els problemes amb una visió global i integradora dels factors determinants de la salut en la vellesa, de la prestació de serveis de promoció de la salut i de l'atenció sanitària.
Competències de l'orientació professionalitzadora:
Competències específiques de l'orientació de recerca:
La societat actual viu immersa en un progressiu procés d'envelliment caracteritzat pel descens de la natalitat i l'increment de l'esperança de vida.
Com a conseqüència, en els propers anys es preveu un augment significatiu del percentatge de persones més grans de 65 anys.
Totes aquestes circumstàncies plantegen diferents reptes en l'àmbit de la societat i la salut que exigeixen un major coneixement del fet d'envellir.
Per això, sembla necessari millorar els sistemes d'ordenació i qualificació dels professionals vinculats a aquest sector, entenent la formació com un criteri de qualitat en l'oferta de serveis a la gent gran.
En resposta a aquestes demandes, aquesta titulació, ofereix una formació multidisciplinària als actuals i futurs professionals de la gerontologia per tal de preparar els professionals en nous programes, procediments i tècniques relacionades amb el diagnòstic clínic, avaluació i prevenció de la dependència així com la introducció en el camp de la investigació.
Nom del títol: Màster universitari en Treball, Relacions Laborals i Recursos Humans per la Universitat de Girona
Preparar professionals dins l'àmbit de la planificació, la direcció i la gestió de les polítiques de treball i assessorament professional, i de la direcció, la gestió i el desenvolupament de les persones i els equips en les organitzacions.
Aquesta preparació està inspirada en l'enfocament científic i professional i també en la pràctica, i s'assumeix que una bona preparació com a professional implica l'adquisició de competències tant professionals com de recerca.
Proporcionar a l'estudiantat les destreses i els coneixements bàsics en els àmbits de la intermediació laboral i l'assessorament professional, la gestió de les relacions laborals i la direcció i la gestió dels recursos humans.
Capacitat per analitzar, avaluar i planificar les polítiques sociolaborals, així com capacitat de resoldre problemes relacionats amb els recursos humans.
Nom del títol: Màster universitari en Educació per a la Salut per la Universitat de Lleida
L'educació per a la salut és una disciplina que es caracteritza per la diversitat de ciències, mitjans i mètodes que contribueixen, en major o menor mesura, al seu desenvolupament.
Això es deu a la complexitat de factors de tipus individual (com la conducta, els coneixements o les actituds) i de tipus social (com els estils de vida, la cultura o l'educació) que coincideixen en les persones i que determinen la seva qualitat de vida, la seva salut i la seva felicitat.
Així doncs, aquests estudis pretenen formar l'estudiantat en la planificació eficaç de programes i activitats d'educació per a la salut en l'àmbit individual, familiar, de grup i comunitari.
També tenen com a objectiu proporcionar els coneixements necessaris per a la intervenció i la investigació reflexiva i crítica en educació per a la salut.
El rol dels professionals de la salut, relacionats amb l'educació i l'àmbit social, ha canviat a mesura que ho han fet les necessitats de salut i les noves demandes així com en el context social, econòmic i polític on es desenvolupen la seva activitat professional.
En el desenvolupament d'aquest nou rol es requereix que a més a més de les necessitats professionals que han vingut fent aquests professionals assumeixen noves funcions especialment relacionades amb la promoció i educació de la salut i prevenció de la malaltia.
Per altra banda, a diferents organismes i documents trobem referència a la tasca e importància de l'educació per la salut: l'OMS, l'Alma-hata, la Carta Ottawa, Salut 21, la Constitució Espanyola, la Llei General de Sanitat, entre d'altres.
En l'actualitat en totes elles l'educació per la salut té un paper fonamental com instrument o mètode de treball per aconseguir no solament un canvi d'aptituds i comportaments sinó també per assolir una participació activa de l'individu, família i grups socials amb tendència a la modificació del seu entorn més proper.
El panorama socio-sanitari de l'actualitat (augment de l'expectativa d'esperança de vida, el fet de que la població tingui malalties, incapacitats i/o morts per problemes de salut evitables, l'augment de persones que pateixen processos crònics, l'aparició de noves malalties com a conseqüència dels nous estils de vida, etc.) exigeix professionals capacitats i actuacions orientades amb preferència a la promoció i educació de la salut i a la prevenció de malalties, com a complement indispensable de les mesures de caràcter exclusivament reparadora.
Facultat d'Infermeria i Fisioteràpia
Nom del títol: Màster universitari en Comptabilitat, Auditoria i Control de Gestió per la Universitat de Lleida
Especialitats: Control de gestió / / Auditoria / Gestió financera i control de gestió
Aquest estudi eximeix d'algunes matèries de la primera fase de l'examen d'aptitud professional per a la inscripció en el Registre Oficial d'Auditors de Comptes (ROAC).
Facultat de Dret, Economia i Turisme
Nom del títol: Màster universitari en Anàlisi Econòmica Especialitzada per la Universitat Pompeu Fabra
Especialitats: Comerç internacional, finances i desenvolupament / Política macroeconòmica i mercats financers / Regulació del mercat i competència / Economia de les polítiques públiques
Formar analistes econòmics/econòmiques que disposin de les eines i els coneixements adequats per interpretar i comprendre la realitat de l'economia global actual, i per poder respondre a aquesta realitat.
Nom del títol: Màster universitari en Gestió d'Organitzacions i Projectes Esportius per la Universitat Ramon Llull
El fenomen esportiu ha anat adquirint cada vegada més importància a la societat catalana i s'ha produït un augment de les organitzacions — de caràcter públic, privat associatiu o privat comercial— que ofereixen serveis o productes d'índole esportiva.
Quant al cas concret de Barcelona, aquesta tendència encara és més rellevant.
D'acord amb les dades del Pla Estratègic de l'Esport de Barcelona 2012-2022, elaborat per l'Ajuntament de Barcelona, hi ha més de 700.000 persones usuàries regulars de la xarxa de centres esportius de la ciutat i aproximadament 400.000 persones que fan esport als espais públics de la ciutat.
D'altra banda, Barcelona ha esdevingut una de les ciutats més ben posicionades en l'àmbit esportiu: el 2013 es va situar en segona posició a l'Sports City Index gràcies al nombre de grans esdeveniments esportius celebrats, l'equipament esportiu existent i el percentatge de participació de la ciutadania en activitats esportives.
En aquest context, les persones titulades estaran capacitades per respondre als nous reptes que planteja l'increment d'aquest sector.
Nom del títol: Màster universitari en Ensenyament de Llengües: Espanyol com a Llengua Estrangera per la Universitat Rovira i Virgili
Proporcionar a l'estudiantat les bases teòriques i els instruments pràctics necessaris per organitzar la docència de l'espanyol com a llengua estrangera.
Aportar a les persones titulades la capacitat per desenvolupar aspectes teòrics o pràctics dins del camp de l'ensenyament de llengües estrangeres i les eines per iniciar-se en l'àmbit de la recerca.
Nom del títol: Màster universitari en Producció i Comunicació Cultural per la Universitat Ramon Llull
La formació de professionals de la gestió i la producció cultural és una qüestió clau tant en l'àmbit català com en el conjunt d'Europa.
La gestió de continguts culturals té una dimensió estratègica tant en les indústries de la comunicació com en el desenvolupament empresarial del territori.
L'impacte de les tecnologies de la informació i la comunicació (TIC) ha provocat transformacions molt significatives en les lògiques de producció i distribució de la cultura.
La producció i la difusió de continguts en un entorn digital requereixen eines i solucions organitzatives específiques.
És molt important que la universitat tingui un espai per a aquestes noves necessitats formatives i aquests nous aprenentatges.
La formació de professionals de la gestió cultural és una aposta de futur en les transformacions de la societat del coneixement.
Facultat de Comunicació i Relacions Internacionals Blanquerna
Nom del títol: Màster universitari en Atenció a la Diversitat i Educació Inclusiva per la Universitat Ramon Llull
L'evolució de l'atenció educativa per als alumnes amb necessitats especials de suport, i de l'educació especial en general, ha sofert canvis molt significatius en els darrers anys en el nostre context educatiu.
A més, últimament s'ha incorporat al sistema educatiu un nombre creixent d'alumnes amb una clara demanda d'atenció personal atès el seu origen, llengua, cultura, etc. Així doncs, ara mateix, l'atenció a la diversitat esdevé un component central de l'educació i, en conseqüència, es va perfilant a poc a poc el que s'anomena l' escola inclusiva o escola per a tothom.
Des d'un plantejament d'escola inclusiva, el què esdevé realment crític és promoure la presència de tot l'alumnat a l'escola i a l'aula de referència, la seva participació i l'assoliment dels millors resultats.
En conseqüència, es fa necessari promoure canvis importants en les cultures, en les polítiques i en les pràctiques dels centres, així com poder disposar dels recursos personals i materials adients.